Doctor Strange (filem)

Plot

Di Kathmandu, seorang ahli sihir Kaecilius dan pengikutnya memasuki bilik rahsia di Kamar-Taj dan memenggal kepala pustakawannya. Mereka mencuri beberapa halaman dari teks kuno dan mistik yang dipunyai oleh Ancient One. Anak muridnya termasuk Kaecilius merupakan pelajar di situ dalam bidang seni mistik. Ancient One mengejar mereka, tetapi Kaecilius dan para pengikutnya berjaya melarikan diri.
Sementara itu di New York City, Stephen Strange, seorang pakar bedah saraf seorang hartawan terkenal dan sombong telah mengalami kecederaan pada tangannya selepas terbabit dalam satu kemalangan kereta, menyebabkan dia sedarkan diri. Rakannya yang juga seorang pakar bedah, Christine Palmer cuba untuk membantu dia bergerak, tetapi usaha tersebut sia-sia sahaja. Strange belajar melalui Jonathan Pangborn, seorang lumpuh yang berjaya memanfaatkan semula kakinya secara misteri. Pangborn mengarahkan dia untuk ke Kamar-Taj, di mana dia akan dibawa oleh Mordo untuk bertemu dengan ahli sihir yang bernama Ancient One. Ancient One menunjukkan kuasa beliau untuk kepada Strange, mendedahkan hubungan komunikasi ke dimensi lain seperti Dimensi Cermin. Dia enggan bersetuju untuk mengajar ilmu tersebut kepada Strange, kerana sikap keangkuhannya yang mengingatkannya terhadap Kaecilius.
Strange cuba mempelajari ilmu tersebut melalui Ancient One dan Mordo, dan dari buku purba di perpustakaan yang kini dijaga oleh Master Wong. Strange belajar bahawa Bumi dilindungi daripada ancaman dari dimensi lain oleh perisai yang dihasilkan dari tiga bangunan yang dipanggil Sanctums, New York City, London, dan Hong Kong, yang semuanya bersambung dan boleh diakses dari Kamar-Taj sahaja. Tugas Ancient One untuk melindungi Sanctums, walaupun Pangborn sebaliknya memilih untuk menyalurkan tenaga mistik hanya untuk berjalan kembali. Strange mempelajarianya dengan sunggih cepat, dan dalam diam-diam dia telah membaca teks di mana Kaecilius mencuri halaman muka surat tersebut, dia belajar untuk mengawal masa silam dan akan datang melalui ilmu magik Eye of Agamotto .  Mordo dan Wong mengingatkan Kepada Strange bahawa ilmu tersebut boleh melanggar undang-undang alam, membuat perbandingan kepada keinginan Kaecilius untuk kehidupan yang kekal abadi.
Kaecilius menggunakan halaman muka surat yang dicuri untuk menghubungi Dormammu dari Dimensi Gelap, di mana masa itu tidak wujud. Kaecilius memusnahkan London dan Sanctum untuk melemahkan sistem perlindungan di bumi. Orang-orang zealot kemudian menyerang Sanctum, membunuh penjaga disana, tetapi Strange berjaya memegang mereka dengan bantuan Jubah Levitan sehingga Mordo dan Orang Kuno tiba membantunya. Mordo menjadi kecewa dengan Ancient One selepas Strange mendedahkan bahawa Ancient One telah menarik kuasa dari Dimensi Gelap untuk mengekalkan kehidupannya yang lebih panjang. Selepas bertarung di Dimensi Cermin New York, Kaecilius telah mencederakan orang Ancient One sebelum melarikan diri ke Hong Kong. Sebelum Ancient One mati, dia memberitahu Strange bahawa dia juga perlu cekap memutarkan masa bersama kelebihan yang ada pada diri Mordo untuk mengalahkan Kaecilius kelak. Strange dan Mordo tiba di Hong Kong untuk mencari jasad Wong yang telah mati, Sanctum di sana juga telah dimusnahkan dan Dimensi Gelap melanda Bumi keseluruhannya. Strange terpaksa menggunakan peraturan Eye untuk membalikkan masa dan menyelamatkan Wong semula.
Strange kemudiannya memasuki ke Dimensi Gelap dan mencipta gelang waktu di sekeliling dirinya untuk bertarung dengan Dormammu. Setelah berulang kali membunuh Strange tanpa berkesudahan. Akibatnya, Dormammu mula berputus dan mendengar permintaan Strange bahawa dia perlu meninggalkan Bumi dan mengambil nyawa Kaecilius bersama konco-konconya sebagai balasan agar Strange tidak bertarung dengannya lagi menggunakan gelung masa abadi ini (endless loop time). Dormamu setuju dengan perjanjian tersebut. Akhirnya, Kaecilius bersama-sama konco-konconya ditangkap oleh Dormamu untuk dihantar ke dimensi gelap buat selam-lamanya.
Akibat terlalu kecewa dengan Strange dan Ancient One yang telah menentang hukum alam, Mordo juga membawa haluannya bersendidrian, mengembalikan semula Eye of Agamotto ke Kamar-Taj serta tinggal di Sanctum, New York untuk meneruskan pengajiannya. Dalam adegan pertengahan kredit, Strange memutuskan untuk membantu Thor, yang telah memaksa Loki turun ke Bumi untuk mencari Odin yang menghilangkan diri selepas kematian isterinya (rujuk plot Thor: The Dark World)
Dalam adegan pasca kredit, Mordo bertemu dengan Pangborn untuk mencuri tenaga mistik yang dimilikinya dan memberitahu bahawa Bumi kini mempunyai terlalu banyak ahli sihir.

Pembangunan

Pada bulan April 2005, Paramount Pictures mendapatkan Doctor Strange daripada Miramax sebagai sebahagian daripada usaha Marvel Studios untuk menerbitkan sendiri filem mereka. Pada bulan Mac 2009, Marvel melantik penulis-penulis untuk membantu mencari jalan kreatif untuk melancarkan watak-watak yang kurang dikenali seperti Black Panther, Cable, Doctor Strange, Iron Fist, Nighthawk dan Vision. Pada bulan Jun 2010, Marvel Studios melantik Thomas Dean Donnelly dan Joshua Oppenheimer untuk menulis Doctor Strange. Pada bulan Januari 2013, Presiden Marvel Studios, Kevin Feige mengesahkan bahawa Doctor Strange akan muncul dalam "Fasa Tiga" Marvel Cinematic Universe. Feige mengulangi bahawa sebuah filem Doctor Strange sedang berada dalam pembangunan di Marvel Studios pada bulan Mei, dan sekali lagi pada bulan November.
Pada bulan Februari 2014, The Hollywood Reporter melaporkan bahawa Marvel telah mempertimbangkan Mark Andrews, Jonathan Levine, Nikolaj Arcel dan Dean Israelite untuk mengarah filem dan mempertimbang Jonathan Aibel dan Glenn Berger untuk menulis semula skrip filem. Sehingga bulan Mac, senarai pengarah yang dipertimbangkan oleh Marvel dipendekkan kepada Andrews, Levine dan Scott Derrickson.

Pra-produksi

Pada bulan Jun 2014, Derrickson telah dipilih untuk mengarah filem ini serta Marvel telah melihat kepada Tom Hardy, Benedict Cumberbatch dan Jared Leto untuk melakonkan watak utama watak utama filem. Jon Spaihts juga memasuki rundingan untuk menulis semula skrip. Ketika mengesahkan pelantikan Derrickson, Feige menyatakan bahawa pemilihan pelakon akan bermula pada bulan Julai atau Ogos dan menambah bahawa produksi dijangka bermula pada awal bulan 2015. Kemudiannya pada bulan itu, Édgar Ramírez menyatakan bahawa beliau berbual dengan pengarah tentang satu watak dalam Doctor Strange. 
Pada bulan Julai, Feige menyatakan bahawa pengumuman watak utama akan berlaku dengan cepat  dan menjelang akhir bulan, Joaquin Phoenix memasuki perbincangan untuk melakonkan karakter itu. Menjelang bulan September 2014, Marvel Studios berada dalam rundingan untuk menjalankan penggambaran Doctor Strange di Pinewood-Shepperton. Rundingan bersama Phoenix berakhir pada bulan Oktober 2014. Marvel meletakkan Cumberbatch, Leto, Ethan Hawke, Oscar Isaac, Ewan McGregor, Matthew McConaughey, Jake Gyllenhaal, Colin Farrell dan Keanu Reeves dalam senaraik pendek mereka untuk Doctor Strange. Menjelang akhir bulan, Cumberbatch memasuki rundingan untuk melakonkan karakter itu dan pada bulan Disember, beliau secara rasmi dipilih untuk watak tersebut. Spaihts juga disahkan akan menulis skrip. 
Chiwetel Ejiofor memasuki rundingan awal bersama Marvel untuk melakonkan sebuah karakter dalam filem ini  yang kemudiannya didedahkan sebagai Baron Mordo. Pada bulan April 2015, Derrickson dan ahli pasukan produksi melawat Bandar Raya New York untuk meninjau lokasi berpotensi untuk penggambaran filem manakala Feige mendedahkan bahawa penggambaran akan bermula pada bulan November. Menjelang bulan Mei, Tilda Swinton berada dalam perbincangan bersama Marvel untuk melakonkan watak Ancient One. Pada bulan Jun 2015, Derrickson mengumumkan bahawa beliau sedang menuju ke London untuk memulakan kerja filem dan Feige mengesahkan bahawa Sanctum Sanctorum akan muncul dalam filem. Swinton mengesahkan bahawa beliau akan melakonkan watak Ancient One pada bulan Julai dan menjelang akhir bulan, Rachel McAdams telah dipertimbangkan untuk watak wanita utama.
Ejiofor telah disahkan sebagai Baron Mordo semasa D23 Expo 2015, dan menjelang akhir bulan Ogos, Mads Mikkelsen memasuki rundingan awal untuk melakonkan watak penjahat. Semasa Festival Filem Antarabangsa Toronto 2015, McAdams mengesahkan bahawa beliau akan membintangi filem ini. Menjelang awal bulan November, Michael Stuhlbarg memasuki rundingan untuk muncul sebagai Nicodemus West.

Penggambaran

Fotografi utama bermula di Nepal pada 4 November 2015 dengan penggambaran di dan sekitar Lembah Kathmandu termasuk Tokong Pashupatinath dan Swayambhunath; Thamel and New Road in Kathmandu; dan Patan Durbar Square di Patan. Produksi berpindah ke Longcross Studios di United Kingdom pada November 11 dan dijadual berkekalan di sana sehingga awal tahun 2016. Penggambaran juga dijangka mengambil tempat di Pinewood-Shepperton dan Shepperton Studios di UK, serta di London, New York dan Hong Kong. Menjelang akhir bulan November, Mikkelsen dan Stuhlbarg telah disahkan sebagai barisan pelakon bersama Amy Landecker dan Scott Adkins sebagai watak yang tidak dinyatakan. Fotografi utama selesai di Bandar Raya New York pada 3 April 2016.

Tayangan

Doctor Strange ditayangkan pada 28 Oktober2016 di United Kingdom, dan 4 November 2016 di Amerika Utara dalam format IMAX. Ia sebelum ini dilaporkan dijadual ditayangkan pada 8 Julai 2016.